
	Par atzinumu bērnu nometnēm



Veselības inspekcijas Sabiedrības veselības departamenta Vidzemes kontroles nodaļā (turpmāk – Inspekcija) 2026. gada 21. maijā tika saņemti un izskatīti biedrības “Basketbola klase” (turpmāk – Nometnes organizētājs) iesniegumi atzinuma saņemšanai bērnu diennakts nometnēm, kas norisināsies Valkas Jāņa Cimzes ģimnāzijā, Raiņa ielā 28A, Valkā, Valkas novadā (turpmāk – Objekts). Nometņu paredzētais norises laiks ir no šā gada 9. jūnija līdz 13. jūnijam, no 27. jūnija līdz 3. jūlijam, no 6. jūlija līdz 10. jūlijam, no 13. jūlija līdz 19. jūlijam, no 27. jūlija līdz 31. jūlijam, no 11. augusta līdz 17. augustam, no 18. augusta līdz 22. augustam.
Atbilstoši 2025. gada 18. marta  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” (turpmāk – Noteikumi Nr. 981) - ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.
[bookmark: _GoBack]Informējam, ka Inspekcija 2025. gada 12. novembrī Objektā veica plānveida kontroli. Novērtēšanas rezultātā 2025. gada 14. novembrī tika sagatavots kontroles akts Nr. 00475925. 
Nometņu darbības laikā nodrošināt Noteikumu Nr. 981 noteiktās prasības. Vienlaikus Inspekcija atgādina - ja vasarā peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

